ຊາວອາເຈັນຕີນາ ອາລະວາດ ຫຼັງຈາກ ທີມເຢຍຣະມັນ ໄດ້ແຊ້ມ (ສະໄລດ໌/ວີດີໂອ)
ໄດ້​ມີ​ການ​ປະ​ທະ​ກັນ ລະຫວ່າງ​ພວກ​ຊາວ​ໜຸ່ມ​ກັບ​ຕຳຫຼວດ ​ໃນ​ຕອນ​ເດິກ​ຄືນ​ວານ​ນີ້ ຢູ່​ໃກ້ໆ​ກັບ​ອະນຸສາວະລີ Obelisk ຫຼັງຈາກ​ການ​ໂຮມ​ຊຸມນຸມ​ໄດ້​ເລີ່​ມຂຶ້ນ ຢ່າງ​ສັນຕິ.
ທີ່ອາເຈັນຕີນາ ພວກກໍ່ບັນຫາ ໄດ້ສ້າງຄວາມມົວໝອງໃຫ້ແກ່ ການໂຮມຊຸມນຸມ ຢູ່ໃຈກາງນະຄອນ Buenos Aires ເພື່ອ ສະແດງຄວາມສະໜັບສະໜູນ ຕໍ່ທີມອາເຈັນຕີນາ ທີ່ໄດ້ຕໍ່ສູ້ກັບ ຄູ່ແຂ່ງຢ່າງທໍລະຫົດ ເຖິງແມ່ນຈະສູນເສຍ ນຶ່ງປະຕູຕໍ່ສູນ ໃຫ້ ເຢຍລະມັນ ໃນການແຂ່ງຂັນຊິງແຊ້ມເຕະບານໂລກນັ້ນ ໄດ້ມີການປະທະກັນ ລະຫວ່າງພວກຊາວໜຸ່ມກັບຕຳຫຼວດ ໃນ ຕອນເດິກຄືນວານນີ້ ຢູ່ໃກ້ໆກັບອະນຸສາວະລີ Obelisk ຫຼາຍໆ ຊົ່ວໂມງຫຼັງຈາກການໂຮມຊຸມນຸມໄດ້ເລີ່ມຂຶ້ນ ຢ່າງສັນຕິ ຕຳຫຼວດໄດ້ໃຊ້ແກ໊ສນ້ຳຕາ ຂັບໄລ່ຝຸງຊົນ ທີ່ແກວ່ງກ້ອນຫີນໃສ່ເຂົາເຈົ້າ ເຈົ້າໜ້າທີ່ເວົ້າວ່າ ມີຕຳຫຼວດຢ່າງນ້ອຍ 15 ຄົນໄດ້ຮັບບາດເຈັບໃນການປະທະກັນ ແລະມີ 50 ກ່ວາຄົນ ຖືກຈັບ